10/08/2009 | Administración LocalMunicipal
Narón
Secretaría
Modificacións do regulamento de selección de persoal interino e laboral temporal do Concello de Narón

O Concello Pleno na sesión ordinaria, que tivo lugar o día 30 de xullo do ano 2009, adoptou o acordo seguinte: Logo de transcurrido un ano de funcionamento das listas de emprego de traballo temporal no Concello de Narón, detéctanse certas imprecisións que deben ser concretadas en aras dun mellor cumprimento dos principios que inspiran o regulamento de selección de persoal, que son igualdade, mérito, capacidade e publicidade, e polo que se propoñen as seguintes modificacións no regulamento de selección: Artigo 4º - engadese un parágrafo final co seguinte literal: Aqueles aspirantes que formen parte da lista de emprego no momento da renovación da mesma e que desexen continuar en ela, deberán presentar solicitude en modelo normalizado quedando exentos de aportar a documentación que xa tiveran aportado en convocatorias anteriores, excepto que a mesma houbese experimentado algunha variación Artigo 9º engadese un parágrafo final co seguinte literal: -en caso de empate na puntuación dos aspirantes no momento de ser chamados, o chamamento farase por orden alfabético, na orde que estableza o resolución da Xunta de Galicia para cada ano, referida a selección de pesoal da Administración Autónoma de Galicia Artigo 10- - modificase co seguinte tenor literal: Artigo 10º.-O baremo aplicable para a valoración dos méritos será o seguinte: Por aprobar probas selectivas do último proceso de acceso á condición de funcionario de carreira ou laboral fixo no Concello de Narón no último proceso selectivo, relacionado co posto de traballo, categoría ou nivel, ata un máximo de 20 A puntuación virá determinada, pola suma das notas obtidas nas probas aprobadas ó mesmo corpo, escala, subescala da lista da que se pretenda formar parte, sempre que obtiveran na suma total un mínimo de 10 puntos. Neste caso a súa prelación virá dada, pola suma das notas das probas da fase de oposición. No caso de empate prevalecerá a nota máis alta obtida no primeiro exame. Por servizos prestados, cunha antigüiidade máxima de 10 anos, e ata un máximo de 20,00 puntos: Servizos prestados no mesmo ou superior corpo, escala, subescala e/ou categoría da lista da que se pretenda formar parte, no concello de Narón: 0,30 puntos por cada mes completo ou fracción superior a quince días. Servizos prestados no mesmo ou superior corpo, escala, subescala e/ou categoría da lista da que se pretenda formar parte, noutras administracións públicas justificados mediante certificación de servizos prestados realizada pola Administración onde se prestasen os servizos: 0,20 puntos por cada mes completo ou fracción superior a quince días. Servizos prestados no mesma especialidade e en categoría igual ou superior, da lista da que se pretenda formar parte en Centros, Entidades ou Empresas xustificados mediante fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social: 0,10 puntos cada mes completo ou fracción superior a quince días Por cursos relacionados coa actividade a desenvolver impartidos pola administración pública ou homologados, ata un máximo de 5,00 puntos: No suposto de que na acreditación dos cursos non figure o número de horas, aplicarase a puntuación mínima. Nos cursos de informática so se valorará a última versión. Os cursos de formación acreditaranse mediante presentación da fotocopia diligenciada da certificación, titulo ou diploma no que figure nome do títutlo, contidos e duración ademais da entidade impartidora. Polo coñecemento acreditado do idioma galego, computándose únicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: A Comisión de valoración, no momento do chamamento dos candidatos a un posto de traballo determinado, en atención as características do devandito posto a ocupar, resérvase a opción de realizar unha entrevista cos candidatos que figuren nos 5 primeiros postos da lista, entrevista que será valorada cun máximo de 2 puntos. No caso de existir informe desfavorable do responsable da unidade administrativa, debidamente xustificado, relativo ao traballo desempeñado polos aspirantes en calquera posto no Concello de Narón, o aspirante será penalizado co desconto de 20 puntos, ocupando o posto que lle corresponda tras a penalización Engadese unha disposición adicional 3º: A Convocatoria das bases específicas para elaboración de listas de aspirantes de persoal funcionario interino e laboral temporal do Concello de Narón, farase segundo as necesidades de persoal e se aprobará pola Xunta de Goberno local Considerando así mesmo o informado pola Secretaria xeral deste Concello e visto o ditame favorable por maioría da Comisión de contratación, persoal e especial de contas do 23 de xullo de 2009, (coas abstencións dos representantes do PSdeG-PSOE (2) e a favor dos demais asistentes (5 TEGA + 3 PP + 1 BNG), o seu Presidente propón ao Pleno: PRIMEIRO.-Prestar aprobación inicial á “modificación do regulamento para a selección de persoal funcionario interino e laboral temporal do Concello de Narón”. SEGUNDO- Expoñer o público o presente acordo durante o prazo de 30 días a contar dende a publicación do acordo provisional no BOP para que os interesados legitimados poidan presentar as alegacións que consideren oportunas. De non presentarse reclamacións, durante o prazo indicado, o acordo entenderase elevado a definitivo sin máis trámite VOTACIÓN E ACORDO.- O Concello Pleno, por maioría, con 3 abstencións do PSdeG-PSOE, e 17 votos a favor do resto dos Sres./as concelleiros/as (3 BNG +5 PP+ 9 TEGA), aprobou a proposta transcrita. E para que conste e surta efectos, esténdese a presente certificación facéndolle constar que a acta onde se recolle o acordo anterior está pendente de aprobación, en Narón, a trinta e un de xullo de dous mil nove. V. e pr. O ALCALDE Asdo.- José M. Blanco Suárez.